
Text rozhodnutia
Súd: Krajský súd Nitra Spisová značka: 19Sd/204/2015 Identifikačné číslo súdneho spisu: 4015201220 Dátum vydania rozhodnutia: 13. 01. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4015201220.1
Uznesenie Krajský súd v Nitre v právnej veci navrhovateľa: S. H., bytom R. A., F. C. XX/XX, t.č. ÚVTOS Želiezovce, priečinok 42/Vd, proti odporcovi: Sociálna poisťovňa, ústredie Bratislava, Ul. 29. augusta 8, Bratislava, o invalidný dôchodok, takto
r o z h o d o l :
Krajský súd v Nitre vyslovuje svoju nepríslušnosť. Po právoplatnosti tohto uznesenia bude vec postúpená Krajskému súdu v Prešove.
o d ô v o d n e n i e :
Podľa § 246a ods. 2 O. s. p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Zo spisu je zrejmé, že navrhovateľ má trvalé bydlisko vo R. A., F. C. XX/XX, okres Kežmarok, čo je v obvode Krajského súdu Prešov. Podľa § 250 ods. 2 O. s. p., ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. V súlade s týmto zákonným ustanovením Krajský súd Nitra rozhodol tak, ako je uvedené vo výroku tohto uznesenia.
Poučenie:
Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu písomne, v dvoch vyhotoveniach. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSNR:2016:4015201220.1 (dáta aktuálne k 9. 11. 2026). Záväzné je znenie zverejnené súdom.




